อาการแบบนี้ใช่กรดไหลย้อนไหมคะ อายุ22ปี เพศหญิง อาการที่เป็นคือแน่นท้อง จุกท้องเวลากินมากๆ และมีอาการจุกที่คอค่ะ เรอบ่อย ไปหาบอกเป็นกรดไหลย้อนค่ะ มีอาการเจ็บจี๊ดๆที่ท้องบนข้างขวาแต่นานๆเป็นที และมีอาการท้องบวมมาทางขวา ถ้าท้องว่างจากตื่นนอนกดหน้าท้องแล้วเป็นก้อนแข็งค่ะ บริเวณลิ้นปี่ วันก่อนถามว่าไม่เกี่ยวกับโรคตับใช่ไหมคะ ก็อธิบายว่าตาต้องเหลือง น้ำหนักลด เค้าก็ดูตาและลูบที่ลำคอค่ะ แล้วเค้าก็ไม่ว่าอะไร ให้ยาขมิ้นชันแบบแคปซูล ยาลดกรด และยาน้ำลดจุกเสียดแน่นท้อง
สวัสดีค่ะ จากที่เล่ามา อาจเป็นโรคกรดไหลย้อน หรืออาจเป็นอาการของโรคกระเพาะอาหารอักเสบก็ได้ค่ะลักษณะก้อนแข็งเป็นช่วงๆที่ท้อง อาจเป็นลมที่ค้างในกระเพาะหรือลำไส้ได้ค่ะโรคกรดไหลย้อน เกิดจากการที่น้ำย่อยในกระเพาะอาหารไหลย้อนขึ้นไปที่หลอดอาหาร ทำให้เกิดการระคายเคืองจากกรดซึ่งเกิดจากการทำงานของกล้ามเนื้อหูรูดของหลอดอาหารทำงานผิดปกติ@อาการ : ปวดแสบร้อนบริเวณหน้าอกและลิ้นปี่ รู้สึกคล้ายก้อนจุกที่คอ กลืนเจ็บหรือติดๆขัดๆ แสบคอ รู้สึกขมหรือเปรี้ยวในคอ มีเสมหะในคอ เรอบ่อย เสียงแหบ ไอเรื้อรัง กระแอมบ่อย เป็นต้น@ปัจจัยส่งเสริม : การรับประทานดึก ความเครียด ชนิดอาหารที่ปรุงโดยการทอดการผัด ชา กาแฟ น้ำหนักตัวเกิน**การดูแลตนเอง :-หลังรับประทานอาหารให้หลีกเลี่ยงการนอนราบ การยกของหนัก การก้มตัว-หลีกเลี่ยงการรับประทานอาหารหรือเครื่องดื่มอย่างน้อยภายใน 3 ชั่วโมงก่อนนอน-รับประทานอาหารไขมันต่ำ หลีกเลี่ยงการรับประทานของผัดและทอด-รับประทานอาหารปริมาณพอดี ไม่มากไป-หลีกเลี่ยงเครื่องดื่มชา กาแฟ เครื่องดื่มชูกำลัง เครื่องดื่มแอลกกอฮอล์ โดยเฉพาะมื้อเย็น-ออกกำลังกาย ลดน้ำหนัก**หากอาการไม่ดีขึ้น ควรเข้าพบแพทย์เพื่อรับการตรวจรักษาอย่างเหมาะสมนะคะ